Citește Horoscop săptămânal Taur. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Taur și urmarește video Uranissima.
Horoscop săptămânal Taur – 11 – 17 mai 2024
În prima parte a zilei de 11 mai, context astral mai puțin semnificativ pentru activitățile financiare sau pentru problemele salariale curente pentru că, în acest răstimp, în țara noastră va fi noapte.
Între 11 mai, după ora 6:13′, și 13 mai la prânz, tendințe spre interiorizare, discreție, reticență în fața provocărilor la dialog. Poate că unii vor trece printr-o perioadă de învățare, alții se vor concentra pe o activitate ce necesită, printre altele, și o bună memorare a cunoștințelor asimilate, fapt care se va realiza destul de ușor printr-o bună concentrare pe obiectele de studiu.
Între 13 mai, după ora 13:36′, și începutul zilei de 16 mai, tranzitul Lunii prin casa relațiilor de familie poate genera niște ambiții sau o exprimare autoritară a voinței nativilor, dar fără să marcheze prin asta un moment major al săptămânii, ci doar o abordare curentă exercitată mai energic și mai categoric de către Tauri. În ziua de 15 mai seara, Mercur va intra în zodia Taurului și, până pe 3 iunie, va tranzita casa I a personalității celor despre care vorbim aici, avantajându-i prin vocațiile și calitățile pe care le va amplifica prin forța sa astrală.
Mercur le va da celor născuți în Taur mai mult echilibru, mai mult pragmatism, mai multă hărnicie și o foarte bună capacitate de administrare a propriilor calități în varii direcții de viață și de activitate. Alături de cei doi Benefici (Venus și Jupiter), în tranzit prin același sector, el va alcătui o minunată tripletă a șansei, a norocului și a intuițiilor corecte.
Între 16 mai, după ora 0:33′, și 17 mai, unele persoane ar putea să nu se simtă în largul lor în plan afectiv, unul sau mai multe aspecte de viață (comportament, limbaj, dialog, inițiative, atitudine) manifestate de cei dragi constituind motive de nesiguranță, de neîncredere, de nemulțumire, de deziluzie ori de stres, justificând astfel observațiile critice aspre.